CELEX: 32011R0459
Language: bg
Date: 2011-05-12 00:00:00
Title: Регламент (ЕС) № 459/2011 на Комисията от 12 май 2011 година за изменение на приложението към Регламент (ЕО) № 631/2009 за определяне на подробни правила за прилагане на приложение I към Регламент (ЕО) № 78/2009 на Европейския парламент и на Съвета относно типовото одобрение на моторни превозни средства по отношение на защитата на пешеходците и на останалите уязвими участници в движението по пътищата  Текст от значение за ЕИП

13.5.2011   
            
            
               BG
            
            
               Официален вестник на Европейския съюз
            
            
               L 124/21
            
         РЕГЛАМЕНТ (ЕС) № 459/2011 НА КОМИСИЯТА
   от 12 май 2011 година
   за изменение на приложението към Регламент (ЕО) № 631/2009 за определяне на подробни правила за прилагане на приложение I към Регламент (ЕО) № 78/2009 на Европейския парламент и на Съвета относно типовото одобрение на моторни превозни средства по отношение на защитата на пешеходците и на останалите уязвими участници в движението по пътищата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 78/2009 на Европейския парламент и на Съвета от 14 януари 2009 г. относно типовото одобрение на моторни превозни средства по отношение на защитата на пешеходците и на останалите уязвими участници в движението по пътищата, за изменение на Директива 2007/46/ЕО и за отмяна на Директиви 2003/102/ЕО и 2005/66/ЕО (1), и по-специално член 4, параграф 6 от него,
   като имат предвид, че:
   
               (1)
            
            
               Регламент (ЕО) № 631/2009 на Комисията от 22 юли 2009 г. за определяне на подробни правила за прилагане на приложение I към Регламент (ЕО) № 78/2009 на Европейския парламент и на Съвета относно типовото одобрение на моторни превозни средства по отношение на защитата на пешеходците и на останалите уязвими участници в движението по пътищата, за изменение на Директива 2007/46/ЕО и за отмяна на директиви 2003/102/ЕО и 2005/66/ЕО (2) определя подробни правила за прилагането на приложение I към Регламент (ЕО) № 78/2009, който е отделен нормативен акт за целите на процедурата на одобрение на типа, предвидена в Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (3).
            
         
               (2)
            
            
               Техническите предписания, необходими за прилагането на изискванията на Регламент (ЕО) № 78/2009, трябва да се основават на спецификациите, предвидени в Решение № на 2004/90/ЕО на Комисията от 23 декември 2003 г. относно техническите предписания за въвеждане в действие на член 3 от Директива 2003/102/ЕО на Европейския парламент и на Съвета за защитата на пешеходците и другите участници в движението в случай на сблъсък с моторно превозно средство и за изменение на Директива 70/156/ЕИО (4).
            
         
               (3)
            
            
               Въз основа на опита, придобит от първоначалните оценки, извършени от производителите на превозни средства и техническите служби, и в съответствие с Регламент (ЕО) № 631/2009 бяха определени четири различни области, в които специфичните изисквания трябва да бъдат допълнително пояснени. Разпоредбите, които трябва да бъдат изменени, засягат общите изисквания, които се основават на съществуващите изисквания за първата фаза, определени в Директива 2003/102/ЕО на Европейския парламент и на Съвета (5). В общите изисквания е необходимо да се адаптират някои важни граници при оценката, за да се вземе предвид научно-техническият прогрес, както и за да се приведат в съответствие изискванията за първата фаза в Регламент (ЕО) № 78/2009 с изискванията относно първата фаза, определени в Директива 2003/102/ЕО.
            
         
               (4)
            
            
               Мерките, предвидени в настоящия регламент, са в съответствие със становището на Техническия комитет по моторните превозни средства,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 631/2009 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 май 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 35, 4.2.2009 г., стр. 1.
   
      (2)  ОВ L 195, 25.7.2009 г., стр. 1.
   
      (3)  ОВ L 263, 9.10.2007 г., стр. 1.
   
      (4)  ОВ L 31, 4.2.2004 г., стр. 21.
   
      (5)  ОВ L 321, 6.12.2003 г., стр. 15.
   
      ПРИЛОЖЕНИЕ
      Приложението към Регламент (ЕО) № 631/2009 се изменя, както следва:
      
                  1.
               
               
                  Част II се изменя, както следва:
                  
                              а)
                           
                           
                              глава II се изменя, както следва:
                              
                                          i)
                                       
                                       
                                          в точка 3.2 втората алинея се заменя със следното:
                                          „За превозни средства с минимална височина на бронята, равна и по-голяма от 425 mm и по-малка от 500 mm, производителят може да избере да приложи настоящото изпитване или изпитването, предвидено в глава III.“;
                                       
                                    
                                          ii)
                                       
                                       
                                          в точка 3.3 след първата алинея се добавя следната алинея:
                                          „В случай че превозното средство се изпитва в съответствие с раздел 2.1, буква а) или б) от приложение I към Регламент (ЕО) № 78/2009, производителят може да подаде заявление за дерогация относно мястото на демонтируемия теглич, където да има зона с максимална широчина 132 mm, неподлежаща на това изискване.“;
                                       
                                    
                                          iii)
                                       
                                       
                                          в точка 4.6 след първата алинея се добавя следната алинея:
                                          „В случай че превозното средство се изпитва в съответствие с раздел 2.1, буква а) от приложение I към Регламент (ЕО) № 78/2009, долният край на удрящия елемент може също да е разположен на базовото равнище на земята в момента на първоначалния контакт с бронята с допустимо отклонение ± 10 mm.“;
                                       
                                    
                        
                              б)
                           
                           
                              глава V се изменя, както следва:
                              
                                          i)
                                       
                                       
                                          в точка 3.2 петата алинея се заменя със следното:
                                          „Всяка от точките, избрани за изпитването на удар на макет на глава на дете/възрастен с нисък ръст, също така се разполага на не по-малко от 165 mm зад базовата линия на предния ръб на капака или зад разгънатата дължина от 1 000 mm, което от двете е разположено най-напред спрямо избраната точка за изпитване, освен ако в никоя точка от зоната за изпитване в границите на разстояние от 165 mm странично не би била необходима кинетична енергия, по-голяма от 200 J, при изпитването на удар на макет на горната част на крак с предния ръб на капака.“;
                                       
                                    
                                          ii)
                                       
                                       
                                          в точка 3.2.3 в края на алинеята се добавя следното изречение:
                                          „Определянето на зоната на удара се прави спрямо точката на първото съприкосновение на макета на глава с горната повърхност на капака.“;
                                       
                                    
                        
                              в)
                           
                           
                              в глава VI, точка 3.2, втората алинея се заменя със следното:
                              „Точките, избрани за изпитването на макет на глава на възрастен, използван като удрящ елемент върху предното стъкло, са раздалечени на не по-малко от 165 mm една от друга и са разположени на не по-малко от 82,5 mm навътре от границите на комплектованото предно стъкло, включително материала за прозрачно и непрозрачно остъкляване, независимо от зоните на полето на видимост, и поне 82,5 mm пред определената базова линия на задната повърхност на капака или пред разгънатата дължина от 2 100 mm, което от двете е разположено най-напред спрямо избраната точка за изпитване, като се гарантира, че макетът на глава не влиза в съприкосновение с външна структура на шасито (напр. заден ръб на капака, рамената на стъклочистачките) преди първото съприкосновение с предното стъкло (виж фигура 8).“;
                           
                        
                              г)
                           
                           
                              в глава VII, точка 3.2.3 в края на алинеята се добавя следното изречение:
                              „Определянето на зоната на удара се прави спрямо точката на първото съприкосновение на макета на глава с горната повърхност на капака.“;
                           
                        
            
                  2.
               
               
                  Част V се изменя, както следва:
                  
                              а)
                           
                           
                              точка 3.7 се заменя със следното:
                              3.7.   Първата естествена честота на удрящия елемент е над 5 000 Hz, като се препоръчва използването на коефициент на затихване приблизително 0,7.“;
                           
                        
                              б)
                           
                           
                              точка 4.7 се заменя със следното:
                              4.7.   Първата естествена честота на удрящия елемент е над 5 000 Hz, като се препоръчва използването на коефициент на затихване приблизително 0,7.“